
บทคัดย่อ

	โครงงานวิทยาศาสตร์ประเภททดลองเรื่องถุงพลาสติกชีวภาพผสมน้ำมันหอมระเหยจากอบเชยเพื่อยับยั้งเชื้อรา Penicillium citrinum เนื่องจากเชื้อรา Penicillium citrinum สามารถสร้างสารพิษซิตรินินที่ส่งผลกระทบ                ต่อการทำงานของไต ผู้จัดทำจึงมีวัตถุประสงค์เพื่อ 1) ศึกษาอัตราส่วนที่เหมาะสมของเม็ดพลาสติก PLA (Polylactic acid) สำหรับการขึ้นรูปถุงพลาสติกชีวภาพ และ 2) ศึกษาประสิทธิภาพของถุงพลาสติกชีวภาพผสมน้ำมันหอมระเหย จากอบเชยในการยับยั้งเชื้อรา Penicillium citrinum โดยแบ่งการทดลองเป็น 5 ขั้นตอน ดังนี้ 1) ศึกษาอัตราส่วน       ของเม็ดพลาสติก PLA ที่เหมาะสมต่อการขึ้นรูปถุงพลาสติกชีวภาพ 2) เตรียมแผ่นพลาสติกชีวภาพผสมน้ำมันหอมระเหย            จากอบเชยที่ความเข้มข้นร้อยละ 0.1 0.2 และ 0.3 3) ทดสอบการยับยั้งเชื้อรา Penicillium citrinum ด้วยวิธี Paper disc diffusion โดยเปรียบเทียบกับชุดควบคุม 4) ทดสอบสมบัติเชิงกายภาพ (ความหนาและการต้านทานการเปียก) และสมบัติเชิงกลของแผ่นพลาสติกชีวภาพ (การต้านทานแรงดึง) และ 5) การขึ้นรูปแผ่นพลาสติกชีวภาพเป็นถุงพลาสติกชีวภาพผลการศึกษาพบว่า Ethyl lactate สามารถใช้เป็นตัวทำละลายของเม็ดพลาสติก PLA ได้ดี                              และการเติม Triacetin ช่วยเพิ่มความยืดหยุ่นของพลาสติก ทำให้เหมาะสมต่อการขึ้นรูปเป็นถุงพลาสติกชีวภาพ                  แผ่นพลาสติกชีวภาพผสมน้ำมันหอมระเหยจากอบเชยที่ความเข้มข้นร้อยละ 0.3 ให้ประสิทธิภาพในการยับยั้งเชื้อรา Penicillium citrinum สูงที่สุด โดยมีบริเวณยับยั้งเชื้อราเฉลี่ย 10.5 ± 0.4 มิลลิเมตร นอกจากนี้ แผ่นพลาสติกชีวภาพสามารถป้องกันการซึมผ่านของน้ำ และรับน้ำหนักได้สูงสุด 2 กิโลกรัมโดยไม่เกิดการฉีกขาด จึงสามารถนำไปขึ้นรูป             เป็นถุงพลาสติกชีวภาพสำหรับบรรจุอาหารได้

คำสำคัญ:  พลาสติกชีวภาพ, โพลิแลกติกแอซิด (PLA), น้ำมันหอมระเหยจากอบเชย, Penicillium citrinum

1. บทนำ
	เชื้อรา Penicillium citrinum เป็นเชื้อรา              ในกลุ่มเมโซฟิลิกที่เจริญได้ดีในอุณหภูมิปานกลางและสามารถผลิตสารพิษซิทรินิน (citrinin) ซึ่งส่งผลกระทบต่อการทำงานของไต อีกทั้งยังพบการปนเปื้อนได้               ทั้งในอาหารและสิ่งแวดล้อม (Kamle et al., 2022)                     เชื้อราชนิดนี้เป็นสาเหตุสำคัญของการเน่าเสียของผลไม้หลายชนิด เนื่องจากผลไม้มีค่าความเป็นกรด–ด่างต่ำ                          จึงเอื้อต่อการเจริญของเชื้อรา โดยเฉพาะเชื้อรา           ในสกุล Penicillium ที่พบบ่อยก่อนและหลังเก็บเกี่ยว นอกจากนี้ P. citrinum ยังเป็นสาเหตุของโรคราสีเขียว (green mold) ซึ่งสร้างความเสียหายต่อผลผลิต             ทางการเกษตร (Bhatia and Sharma, 2023)              แม้ว่าการใช้สารเคมีสังเคราะห์จะเป็นวิธีที่นิยม               ในการควบคุมเชื้อรา แต่การใช้ในปริมาณมาก          อาจก่อให้เกิดสารตกค้างและผลกระทบต่อสิ่งแวดล้อมและสุขภาพของผู้บริโภค จึงมีความสนใจในการควบคุมเชื้อราที่ปลอดภัยรวมถึงมีประสิทธิภาพและเป็นมิตร          ต่อสิ่งแวดล้อมมากขึ้น
	อบเชยเป็นพืชสมุนไพรที่พบได้ในหลายภูมิภาคและมีคุณสมบัติในการต้านจุลินทรีย์                โดยเฉพาะน้ำมันหอมระเหยจากอบเชยที่มีสารสำคัญคือ ซินนามัลดีไฮด์ (cinnamaldehyde) ซึ่งมีบทบาทในการยับยั้งการเจริญของเชื้อรา จึงมีศักยภาพ              ในการใช้ทดแทนสารเคมีสังเคราะห์สำหรับควบคุม          เชื้อราในผลไม้สด ด้วยเหตุนี้ น้ำมันหอมระเหย               จากอบเชยจึงถูกนำมาใช้เป็นสารต้านเชื้อรา Penicillium citrinum  เนื่องจากมีประสิทธิภาพ        ในการยับยั้งเชื้อรา พร้อมทั้งมีความปลอดภัย                 ต่อผู้บริโภคและเป็นมิตรต่อสิ่งแวดล้อม
	คณะผู้จัดทำจึงมีความสนใจในการพัฒนาถุงพลาสติกชีวภาพผสมน้ำมันหอมระเหยจากอบเชยเพื่อยับยั้งเชื้อรา Penicillium citrinum ซึ่งเป็นสาเหตุของการเน่าเสียของผักและผลไม้สด โดยมุ่งเน้น             ความปลอดภัยของผู้บริโภคและลดผลกระทบ                  ต่อสิ่งแวดล้อม ในปัจจุบันวิธีการยับยั้งเชื้อรา                   เช่น การใช้สารเคมีสังเคราะห์ แม้มีประสิทธิภาพ           ในการควบคุมเชื้อรา แต่มีข้อกังวลเกี่ยวกับสารตกค้าง               ซึ่งเป็นผลกระทบต่อสุขภาพของผู้บริโภค                                    การใช้สารสกัดธรรมชาติในรูปแบบสเปรย์มีข้อจำกัดด้านความคงตัวและจำเป็นต้องฉีดพ่นซ้ำบ่อยครั้ง  ดังนั้นการพัฒนาบรรจุภัณฑ์พลาสติกชีวภาพ (Active Plastic Packaging) ที่ผสมน้ำมันหอมระเหย                  จากอบเชย ซึ่งสามารถปลดปล่อยสารต้านเชื้อราได้อย่างช้า ๆ และต่อเนื่อง พร้อมทั้งย่อยสลายได้                 ตามธรรมชาติ จึงเป็นแนวทางที่มีศักยภาพ                        ในการยับยั้งการเจริญของเชื้อรา Penicillium citrinum  และช่วยยืดอายุการเก็บรักษาผัก                   และผลไม้สดได้อย่างมีประสิทธิภาพ

2. วิธีการดำเนินงาน
	2.1 การเตรียมน้ำมันหอมระเหยจากอบเชย
	สกัดน้ำมันหอมระเหยจากอบเชย                   ด้วยวิธีการกลั่นไอน้ำ โดยบดหยาบอบเชย 500 กรัม            แบ่งใช้เป็นรอบในเครื่องกลั่น ด้วยอัตราส่วนอบเชย     ต่อน้ำ 1:2 (น้ำหนัก:ปริมาตร) กลั่นเป็นเวลา 6 ชั่วโมง                 จากนั้นจึงแยกน้ำมันหอมระเหยออกจากชั้นน้ำ                        ด้วยเครื่องกลั่นระเหยสารแบบหมุน ชั่งน้ำหนักน้ำมัน        หอมระเหยที่ได้ และคำนวณร้อยละผลผลิต (% yield) ดัดแปลงจากวิธีการของธัญญ์วาริน และคณะ
	2.2  การขึ้นรูปแผ่นพลาสติกตัวอย่าง
	ละลายเม็ดพลาสติก PLA โดยใช้ Ethyl lactate เป็นตัวทำละลาย โดยใช้อัตราส่วน ดังตาราง                                             ผสมให้เป็นเนื้อเดียวกันด้วยเครื่องกวนสารละลาย                   ที่อุณหภูมิ 60 องศาเซลเซียส และเติม Triacetin                                   เพื่อเพิ่มความยืดหยุ่นให้แก่แผ่นฟิล์ม จนสารละลายเป็นเนื้อเดียวกัน    
ตารางที่ 1 อัตราส่วนระหว่าง PLA, Ethyl lactate และ Triacetin ของแต่ละสูตร
	สูตร
	PLA (กรัม)
	Ethyl lactate (มิลลิลิตร)
	Triacetin (กรัม)
	คิดเป็นอัตราส่วน

	A
	2
	80
	-
	100:0

	B
	2
	80
	0.8
	95:5

	C
	3
	80
	-
	100:0

	D
	3
	80
	1
	95:5


( “-” คือ การไม่เติม Triacetin ในสูตรดังกล่าว)


คัดเลือกสูตรที่ให้แผ่นพลาสติกสมบูรณ์ที่สุด ผสมน้ำมันหอมระเหยจากอบเชยที่ความเข้มข้นร้อยละ 0.1 0.2 และ 0.3 รวมทั้งชุดควบคุม เพื่อเตรียมแผ่นพลาสติกตัวอย่างนำไปทดสอบการยับยั้งเชื้อราตามข้อ 2.3	
	2.3 การทดสอบประสิทธิภาพในการยับยั้ง เชื้อรา Penicillium citrinum ของแผ่นฟิล์มโดยวิธี Paper disc diffusion
	2.3.1 การเตรียมเชื้อรา  
	ขูดสปอร์เชื้อราเลี้ยงในอาหารเหลว PDB และบ่มที่อุณหภูมิ 25 องศาเซลเซียส เป็นเวลา 3–5 วัน                 ก่อนเพาะเลี้ยงบนอาหาร PDA อีก 3–5 วัน                  เพื่อให้สปอร์เจริญเต็มที่ จากนั้นเตรียมสารแขวนลอยสปอร์ด้วยน้ำกลั่นปลอดเชื้อ กรองผ่านผ้าขาวบาง             เติม Tween 20 และปรับความเข้มข้นของสปอร์เป็น   1 × 106 สปอร์/มิลลิลิตร โดยใช้ haemocytometer แล้วนำสารแขวนลอยสปอร์ 1 มิลลิลิตร กระจายบนผิวอาหาร PDA เพื่อเตรียมสำหรับการทดสอบ
	2.3.2 การทดสอบประสิทธิภาพในการยับยั้งเชื้อรา Penicillium citrinum 
	นำแผ่นพลาสติกตัวอย่างชนิดไม่ผสมน้ำมัน              หอมระเหย (ชุดควบคุม) และชนิดผสมน้ำมัน          หอมระเหยอบเชยที่ความเข้มข้นร้อยละ 0.1 0.2             และ 0.3 ตัดเป็นแผ่นวงกลมเส้นผ่านศูนย์กลาง             1 เซนติเมตร วางบนอาหาร PDA  ที่เพาะเชื้อ             P. citrinum ทำการทดลอง 4 ซ้ำ และประเมินประสิทธิภาพจากขนาดบริเวณยับยั้งการเจริญของเชื้อ (clear zone)
	2.4 การทดสอบคุณสมบัติเชิงกายภาพ           และเชิงกลของแผ่นพลาสติกชีวภาพที่ผสมน้ำมันหอมระเหยจากอบเชย
	ทดสอบคุณสมบัติเชิงกายภาพแผ่นพลาสติกชีวภาพโดยวัดความหนาด้วยไมโครมิเตอร์                    และทดสอบความสามารถในการต้านทานการเปียกน้ำด้วยการหยดน้ำบนตัวอย่างและวัดผลจำนวน 10 ซ้ำ ต่อหนึ่งตัวอย่าง จากนั้นทดสอบคุณสมบัติเชิงกล            โดยประเมินความสามารถในการรับน้ำหนัก              ของแผ่นพลาสติกชีวภาพด้วยเครื่องชั่งสปริง              เพื่อวัดน้ำหนักสูงสุดที่แผ่นพลาสติกสามารถรับได้                        ก่อนเกิดความเสียหาย จากนั้นจึงนำแผ่นพลาสติกชีวภาพไปขึ้นรูปเป็นถุงพลาสติกชีวภาพ	
	2.5 การขึ้นรูปบรรจุภัณฑ์
	เมื่อคัดเลือกสูตรที่มีประสิทธิภาพ                ในการยับยั้งเชื้อราและมีคุณสมบัติเชิงกายภาพ             และเชิงกลที่เหมาะสมที่สุดแล้ว จึงเตรียมสารละลาย                 ตามอัตราส่วนที่คำนวณได้และเทลงในพิมพ์อะลูมิเนียมขนาด 28 × 38 × 0.2 เซนติเมตร จากนั้นปล่อยให้แห้งที่อุณหภูมิห้องเป็นเวลา 24 ชั่วโมง เพื่อให้ได้แผ่นฟิล์มพลาสติกชีวภาพที่มีลักษณะสม่ำเสมอ จึงตัดแผ่นฟิล์มให้มีขนาด 21 × 22 เซนติเมตร แล้วนำแผ่นฟิล์ม             สองแผ่นมาประกบเข้าด้วยกัน โดยใช้เม็ดพลาสติก PLA หลอมละลายเชื่อมบริเวณขอบแผ่นฟิล์มจนยึดติดเป็นถุงพลาสติกชีวภาพและนำไปประเมินประสิทธิภาพ การใช้งานต่อไป

3. ผลการทดลอง 
           3.1 ผลการสกัดน้ำมันหอมระเหยจากอบเชย
	จากการสกัดน้ำมันหอมระเหยจากอบเชย     โดยใช้อบเชยบดหยาบ 500 กรัม ได้น้ำมันหอมระเหยอบเชย 10 มิลลิลิตร คิดเป็น 2% w/w โดยมีเปอร์เซ็นต์ผลผลิตเท่ากับ 83%
	3.2 ผลการขึ้นรูปแผ่นพลาสติกตัวอย่าง
ตารางที่ 2 ผลการขึ้นรูปแผ่นพลาสติกชีวภาพด้วยสูตรที่ต่างกัน
	สูตร
	            ลักษณะของแผ่นฟิล์ม

	A
	   แข็งและค่อนข้างเปราะ สีขาวขุ่น

	B
	   ยืดหยุ่นได้น้อยดึงขาดได้ง่าย สีขาวขุ่น

	C
	   แข็งและค่อนข้างเปราะ สีขาวขุ่น

	D
	   ยืดหยุ่นมากดึงไม่ขาดง่าย สีขาวใส


จากผลการศึกษาพบว่าสูตร D มีลักษณะทางกายภาพ ที่เหมาะสมที่สุด โดยมีความยืดหยุ่นสูง ไม่ขาดง่าย  และมีลักษณะโปร่งแสง จึงเลือกสูตรดังกล่าวมาขึ้นรูปเป็นแผ่นพลาสติกชีวภาพ และผสมน้ำมันหอมระเหยจากอบเชยที่ความเข้มข้นร้อยละ 0.1 0.2 และ 0.3 เปรียบเทียบกับแผ่นพลาสติกชีวภาพที่ไม่ผสมน้ำมันหอมระเหยเป็นชุดควบคุม เพื่อนำไปศึกษาประสิทธิภาพในการยับยั้งเชื้อรา Penicillium citrinum

รูปที่ 1 ผลการขึ้นรูปพลาสติกชีวภาพสูตรที่แตกต่างกันและการขึ้นรูปแผ่นพลาสติกสูตร D ที่ผสมน้ำมัน              หอมระเหยจากอบเชยความเข้มข้นร้อยละ 0.1 0.2 และ 0.3 ตามลำดับ
	3.3 ผลการทดสอบการยับยั้งการเจริญ            ของเชื้อรา Penicillium citrinum ด้วยวิธ๊ Paper disc diffusion
	ในการศึกษาฤทธิ์ในการยับยั้งการเจริญของเชื้อรา Penicillium citrinum ของแผ่นพลาสติกชีวภาพที่ผสมน้ำมันหอมระเหยอบเชยที่ความเข้มข้น ร้อยละ 0.1 0.2 และ 0.3 เทียบกับแผ่นพลาสติกชีวภาพ                          ที่ไม่ผสมน้ำมันหอมระเหย (ชุดควบคุม) ด้วยวิธี Paper disc diffusion พบว่าการเกิดบริเวณยับยั้งเชื้อรา (Clear zone) แตกต่างกันตามความเข้มข้น                        ของน้ำมันหอมระเหย โดยมีผลการทดลองดังตาราง

ตารางที่ 3 ค่าเฉลี่ยเส้นผ่านศูนย์กลางบริเวณยับยั้ง          เชื้อราของแผ่นฟิล์มที่ผสมน้ำมันหอมระเหยอบเชย          ที่ความเข้มข้นต่างกัน
	
	ขนาดบริเวณยับยั้งเชื้อรา (Clear zone)

	บริเวณ
	     0% 
(ชุดควบคุม)      
	0.1%
	  0.2%
	0.3%


	1
	-
	-
	-
	10.55 มม.

	2
	-
	-
	-
	10.25 มม.

	3
	-
	-
	-
	10.85 มม.

	4
	-
	-
	-
	10.45 มม.

	ค่าเฉลี่ย ±SD
	-
	-
	-
	10.50 
± 0.4 มม.


 ( “-” คือ การไม่พบบริเวณยับยั้งเชื้อรา (Clear zone) )
   0% (ชุดควบคุม)                     0.1%1
2

2

                     0.2%                               0.3%1

3
4
1
2
3
4


  


                 
รูปที่ 2 การยับยั้งเชื้อรา Penicillium citrinum      ของแผ่นพลาสติกชีวภาพผสมน้ำมันหอมระเหย            จากอบเชย
	3.4 ผลการทดสอบคุณสมบัติเชิงกายภาพ และเชิงกลของแผ่นพลาสติกชีวภาพที่ผสมน้ำมัน        หอมระเหยจากอบเชย
	ผลการทดสอบคุณสมบัติเชิงกายภาพ             และเชิงกลของแผ่นพลาสติกชีวภาพที่ผสมน้ำมัน                   หอมระเหยจากอบเชย พบว่าแผ่นพลาสติกชีวภาพ            มีความหนาเฉลี่ย 0.02 มิลลิเมตร และมีความสามารถในการต้านทานน้ำได้ดี โดยไม่พบการซึมผ่านของน้ำ นอกจากนี้ ผลการทดสอบคุณสมบัติเชิงกลพบว่า              แผ่นพลาสติกชีวภาพสามารถรับน้ำหนักได้สูงสุด              2 กิโลกรัม โดยไม่เกิดการฉีกขาดหรือความเสียหาย              จึงเหมาะสำหรับการนำไปขึ้นรูปเป็นถุงพลาสติกชีวภาพ
	3.5 ผลการขึ้นรูปบรรจุภัณฑ์
	ได้ถุงพลาสติกชีวภาพแบบมีหูหิ้วผสมน้ำมัน          หอมระเหยจากอบเชยที่มีขนาด 21 x 22 เซนติเมตร

4. สรุปและอภิปรายผล
	4.1 สรุปผลการทดลอง
	การศึกษาครั้งนี้พบว่า สารสกัดน้ำมันหอมระเหยจากกอบเชยมีเปอร์เซ็นต์ผลผลิตที่ได้คือ 83%                             และสูตรแผ่นพลาสติกชีวภาพที่เหมาะสมที่สุด          คือ สูตร D  เนื่องจาก Triacetin ช่วยให้แผ่นพลาสติก                     มีความยืดหยุ่นดีและเหมาะสำหรับการผสมน้ำมัน            หอมระเหย ผลการทดสอบพบว่าแผ่นพลาสติก             ที่ผสมน้ำมันหอมระเหยความเข้มข้นร้อยละ 0.3 สามารถยับยั้งเชื้อรา Penicillium citrinum ได้ดีที่สุด โดยมีบริเวณยับยั้งเชื้อ 10.5 ± 0.4 มิลลิเมตร           ขณะที่ความเข้มข้นร้อยละ 0.1 และ 0.2 ไม่มีผล                ในการยับยั้งเชื้อรา และมีคุณสมบัติเชิงกล                       คือมีความหนา 0.02 มิลลิเมตรมีความสามารถ                ในการต้านทานน้ำ และมีคุณสมบัติเชิงกายภาพ          คือสามารถรองรับน้ำหนักได้ 2 กิโลกรัมและขึ้นรูปเป็นถุงพลาสติกชีวภาพขนาด 21 × 22 เซนติเมตร                  เพื่อใช้งานเป็นบรรจุภัณฑ์ได้จริง
	4.2 อภิปรายผลการทดลอง
	ผลการศึกษาพบว่า สูตรพลาสติกชีวภาพ PLA  ที่ไม่ผสม Triacetin มีความแข็งและเปราะมากกว่าสูตรที่ผสม Triacetin แสดงให้เห็นว่า Triacetin ช่วยเพิ่มความยืดหยุ่นของพลาสติกชีวภาพ โดยสูตร D  ซึ่งมีปริมาณ Triacetin เหมาะสมที่สุด            ให้ความยืดหยุ่นที่สูง มีลักษณะใส ไม่ขุ่น                               และเหมาะสำหรับการนำไปผลิตเป็นบรรจุภัณฑ์ นอกจากนี้ได้มีการทดสอบประสิทธิภาพ                                 การยับยั้ง Penicillium citrinum พบว่าแผ่นพลาสติกชีวภาพที่ผสมน้ำมันหอมระเหยจากอบเชย                    สามารถยับยั้งการเจริญของเชื้อราได้ โดยความเข้มข้น ร้อยละ 0.3 ให้ผลดีที่สุด ขณะที่ความเข้มข้นร้อยละ 0.1 และ 0.2 ไม่สามารถยับยั้งเชื้อราได้                          ด้านคุณสมบัติทางกายภาพ แผ่นพลาสติกชีวภาพ       มีความหนาและความสามารถในการรับน้ำหนักใกล้เคียงกับถุงพลาสติกทั่วไป โดยสามารถรองรับน้ำหนักได้สูงสุด 2 กิโลกรัม โดยไม่ฉีกขาด                      แสดงว่าการเติมน้ำมันหอมระเหยไม่ส่งผลเสีย          ต่อคุณสมบัติเชิงกลและเชิงกายภาพของแผ่นพลาสติกชีวภาพ เมื่อนำไปขึ้นรูปเป็นถุงพลาสติกชีวภาพ           ขนาด 21 × 22 เซนติเมตร พบว่ามีศักยภาพ              ในการพัฒนาเป็นบรรจุภัณฑ์ โดยเฉพาะสำหรับอาหารที่มีความเสี่ยงต่อการปนเปื้อนของเชื้อรา 
                                                
กิตติกรรมประกาศ

